شوکت عزيز صدیقی

شوکت عزیز صدیقی (پیدائش 1 جولائی 1959ء) ایک پاکستانی قانون دان اور اسلام آباد ہائی کورٹ کے سابق سینئر جسٹس ہیں۔

 ابتدائی زندگی اور تعلیم 
وہ یکم جولائی 1959ء کو راولپنڈی، پاکستان میں پیدا ہوئے۔ انھوں نے اپنی ابتدائی تعلیم گورڈن کالج راولپنڈی سے مکمل کی۔ اس کے بعد وہ ایل ایل بی اور ایم بی اے کے لیے جامعہ پنجاب گئے۔

 عدالتی کیریئر 
انھوں نے اپنے کیریئر کا آغاز 1988 میں ضلعی عدالتوں کے وکیل کے طور پر کیا۔ 1990 میں ہائی کورٹ کے وکیل اور 2001 میں سپریم کورٹ آف پاکستان کے وکیل کے عہدے پر فائز ہوئے۔ وہ 2011 میں الیکشن جیت کر ہائی کورٹ بار ایسوسی ایشن راولپنڈی کے صدر بن گئے۔ 21 نومبر 2011 کو اسلام آباد ہائی کورٹ کے جسٹس کے عہدے پر فائز ہوئے۔

 برطرفی 
2018 میں، انھوں نے انٹر سروسز انٹلیجنس (آئی ایس آئی) پر نواز شریف کی حکومت کے خلاف بغاوت کا منصوبہ بنانے کا الزام لگایا۔ بعد ازاں، اکتوبر میں، سپریم جوڈیشل کونسل آف پاکستان کی صدر پاکستان کو سفارشات کے ذریعے انھیں اسلام آباد ہائی کورٹ کے جسٹس کے عہدے سے ہٹا دیا گیا۔

تاہم، 22 مارچ 2024 کو، سپریم کورٹ نے فیصلہ دیا کہ اسلام آباد ہائی کورٹ (IHC) کے سابق جج شوکت عزیز صدیقی کی برطرفی "غیر قانونی" تھی۔ فیصلہ پانچ رکنی بینچ نے دیا، جس کی سربراہی چیف جسٹس آف پاکستان قاضی فائز عیسیٰ کر رہے تھے اور اس میں جسٹس امین الدین خان، جسٹس جمال خان مندوخیل، جسٹس سید حسن اظہر رضوی اور جسٹس عرفان سعادت خان شامل تھے اور یہ فیصلہ 23 جنوری کو محفوظ کیے جانے کے بعد سنایا گیا۔

 حوالہ جات 

زمرہ:بقید حیات شخصیات
زمرہ:1959ء کی پیدائشیں
زمرہ:گورڈن کالج (پاکستان) کے فضلا
زمرہ:فضلا جامعہ پنجاب
زمرہ:راولپنڈی کی شخصیات
زمرہ:عدالت عالیہ اسلام آباد کے جج
زمرہ:پاکستانی وکلا
زمرہ:پاکستانی شخصیات نامکمل مضامین
زمرہ:انٹر سروسز انٹیلی جنس آپریشنز